Α4-0069/95

Πρόταση απόφασης (ΕΚ) του Συμβουλίου σχετικά με τη χορήγηση έκτακτης κοινοτικής ενίσχυσης για την αποκατάσταση των περιοχών που υπέστησαν καταστροφές από τον κυκλώνα ο οποίος έπληξε την Μαδέρα τον Οκτώβριο του 1993 (COM(94)0488 - C4- 0268/94 - 94/0258(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Άρθρο 1

>Αρχικό κείμενο>

Οι τελικοι δικαιούχοι των δανείων που χορηγεί η ΕΤΕ από τους ιδίους πόρους της και τα οποία προορίζονται για τη χρηματοδότηση επενδυτικων σχεδίων στις περιοχές που υπέστησαν καταστροφές από τον κυκλώνα ο οποίος έπληξε την Μαδέρα τον Οκτώβριο του 1993, μπορούν να λάβουν επιδότηση επιτοκίου η οποία θα καλυφθεί από τον γενικό προϋπολογισμό των Ευρωπαϊκών Κοινοτήτων, μέχρι του ισοδυνάμου συνολικού ποσού ύψους 15,85 εκατ. Ecu σε κεφάλαιο.

>Κείμενο μετά την ψηφοφορία στο ΕΚ>

1. Η Επιτροπή χορηγεί επιδότηση επιτοκίου, η οποία θα καλυφθεί από τον γενικό προϋπολογισμό των Ευρωπαϊκών Κοινοτήτων, ύψους τριών εκατοστιαίων μονάδων ανά έτος για χρονική διάρκεια μη υπερβαίνουσα τα δώδεκα έτη, για τα δάνεια που χορηγεί η ΕΤΕ από τους ιδίους πόρους της με σκοπό τη χρηματοδότηση επενδυτικων σχεδίων στις περιοχές που υπέστησαν καταστροφές από τον κυκλώνα ο οποίος έπληξε την Μαδέρα τον Οκτώβριο του 1993.

>Αρχικό κείμενο>

Βάσει των σχεδίων που υπέβαλαν οι πορτογαλικές αρχές και εγκρίθηκαν από την Τράπεζα, η Επιτροπή χορηγεί την εν λόγω επιδότηση ύψους τριών εκατοστιαίων μονάδων ανά έτος για χρονική διάρκεια μη υπερβαίνουσα τα δώδεκα έτη.

>Κείμενο μετά την ψηφοφορία στο ΕΚ>

2. Τα δάνεια αυτά, των οποίων το συνολικό ύψος δεν μπορεί να υπερβεί το ισοδύναμο ποσού ύψους 15,85 εκατ. Ecu σε κεφάλαιο, προορίζονται για τη χρηματοδότηση σχεδίων πραγματοποιουμένων μεταξύ 1993 και 1997 που έχουν ως στόχο την ανοικοδόμηση των ζωνών που υπέστησαν καταστροφές, και που αφορούν, μεταξύ άλλων, τις υποδομές, τα έργα πρόληψης καταστροφών, καθώς και τα έργα για την αποκατάσταση των στοιχειωδών συνθηκών ζωής του πληθυσμού.

(Τροπολογία 2)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

Τα δάνεια χορηγούνται επί τη βάσει σχεδίων που προτείνουν οι πορτογαλικές αρχές, σε στενή συνεργασία με τις περιφερειακές και τοπικές αρχές και τους κοινωνικούς εταίρους, και τα οποία εγκρίνει η Ευρωπαϊκή Τράπεζα Επενδύσεων.

(Τροπολογία 3)

Άρθρο 1β (νέο)

>Κείμενο μετά την ψηφοφορία στο ΕΚ>

Άρθρο 1β

Η Επιτροπή των Ευρωπαϊκών Κοινοτήτων, σε στενή συνεργασία με την Ευρωπαϊκή Τράπεζα Επενδύσεων, θα ενημερώσει, πριν από τις 31 Δεκεμβρίου 1998, το Ευρωπαϊκό Κοινοβούλιο και το Συμβούλιο σχετικά με την εκτέλεση και τα αποτελέσματα των χρηματοδοτικών αυτών πράξεων.

Ψήφισμα νομοθετικού περιεχομένου που περιέχει την γνώμη του Ευρωπαϊκού Κοινοβουλίου σχετικά με την πρόταση απόφασης (ΕΚ) του Συμβουλίου που αφορά τη χορήγηση έκτακτης κοινοτικής ενίσχυσης για την αποκατάσταση των περιοχών που υπέστησαν καταστροφές από τον κυκλώνα ο οποίος έπληξε την Μαδέρα τον Οκτώβριο του 1993 (COM(94)0488 - C4-0268/94 - 94/0258(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0488 - 94/0258(CNS)) ((ΕΕ C 345 της 7.12.1994, σ. 4)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ (C4-0268/94),

- έχοντας υπόψη το άρθρο 58 του κανονισμού του,

- έχοντας υπόψη την έκθεση της Επιτροπής Περιφερειακής Πολιτικής και τη γνωμοδότηση της Επιτροπής Προϋπολογισμών (Α4-0069/95),

1. εγκρίνει την πρόταση της Επιτροπής όπως τροποποιήθηκε από το Κοινοβούλιο[semigr ]

2. καλεί το Συμβούλιο, εφόσον προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

3. ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο, την Επιτροπή και την περιφερειακή κυβέρνηση της Μαδέρας.